મધ્યપ્રદેશના રહેવાસી એક વૈજ્ઞાનિકે યુવાનોને શ્રીમદ્ ભગવદ્ગીતાનું મહત્ત્વ સમજાય તે હેતુસર આ મહાન ગ્રંથનો ઓડિયો આલ્બમ તૈયાર કર્યાે છે. આ ઓડિયો આલ્બમમાં શ્રીમદ્ ભગવદ્ગીતાના જીવનમાં ખૂબ ઉપયોગી એવા ૧૦૮ શ્લોકોનો સમાવેશ કરવામાં આવ્યો છે. આ શ્લોકો મુખ્યત્વે પ્રેરણા, આત્મ-નિયંત્રણ, વ્યવહાર, નેતૃત્વ, ચરિત્ર નિર્માણ, આધ્યાત્મિક્તા અને કર્તવ્ય પર આધારિત છે. ભોપાલમાં આવેલી એક ફાર્મા કંપનીમાં સિનિયર જનરલ મેનેજરના પદે કાર્યરત અને વૈજ્ઞાનિક એવા ૫૫ વર્ષીય ડૉ.ડી.મુરલી કૃષ્ણાએ ત્રણ વર્ષની મહેનતના અંતે આ ઓડિયો આલ્બમ તૈયાર કર્યાે છે. તેમણે જણાવ્યું કે દુઃખ અને વિષાદ દૂર થાય અને જીવનમાં સુખ-શાંતિ પ્રાપ્ત થાય તે હેતુસર આ ઓડિયો આલ્બમ તૈયાર કરાયો છે. આમાં ભગવદ્ગીતાના પસંદ કરાયેલા ૧૦૮ શ્લોકો જીવનમાં દરેક તબક્કે સાચા માર્ગ પર જવા માટે લોકોને પ્રભાવિત કરશે. આ શ્લોકના મર્મ સમજીને મૅનેજમૅન્ટનો સિદ્ધાંત અને આધ્યાત્મિક્તાના ખ્યાલથી રૃબરૃ પરિચય થઈ શકશે. આ આલ્બમ ખાસ યુવાનોને વ્યવહારુ બનવાની પ્રેરણા આપશે. સાથોસાથ આજની યુવા પેઢીમાં નેતૃત્વ ક્ષમતાની ભાવના વિકસાવવાની દૃષ્ટિએ પણ તે ખૂબ ઉપયોગી સાબિત થઈ શકે તેમ છે. ડૉ. કૃષ્ણાએ તમામ શ્લોકનું ગાન પોતે કર્યું છે, જે શાસ્ત્રીય સંગીત પર આધારિત છે. આ ઓડિયો આલ્બમ લગભગ એક કલાક અને ૩૯ મિનિટનો છે.